Duško (Zoran) Glodić je rođen 1. aprila 1981. godine u Foči gdje je završio osnovnu školu i gimnaziju. Diplomirao je na Pravnom fakultetu Univerziteta u Banjoj Luci 2004, a kao stipendista Evropske komisije završio je 2005. godine master studije na Evropskom koledžu (College of Europe /Coll?ge d'Europe) Briž, Belgija i Natolin, Poljska. Na Državnoj školi uprave (Ecole Nationale d'Administration) u Strazburu, Francuska je stekao diplomu međunarodnog ciklusa javne uprave 2007. godine, gdje se usavršavao kao stipendista Vlade Republike Francuske. Doktorske studije - međunarodnopravni smjer je završio na Pravnom fakultetu Univerziteta u Beogradu 2014. godine. Takođe je okončao veći broj obuka i stručnog usavršavanja u zemlji i inostranstvu.

Profesionalno iskustvo:

Od 2005. do 2015. godine bio je zaposlen u Direkciji za evropske integracije Savjeta ministara Bosne i Hercegovine gdje je radio na poslovima stručnog saradnika, stručnog savjetnika i šefa Odsjeka. Koristeći odsustvo iz državne službe, od 2008. godine do 2010. godine je obavljao dužnost savjetnika za međunarodne odnose u Službi predsjednika Republike Srpske. Od 2015. do 2020. godine je radio u regionalnoj međuvladinoj organizaciji - Regionalna škola javne uprave (Regional School of Public Administration - ReSPA) na poziciji rukovodioca programa gdje je koordinisao veći broj aktivnosti međuvladine saradnje između država zapadnog Balkana. Od 2020. godine je zaposlen u Kancelariji Specijalnog predstavnika Evropske unije u BiH na poziciji pravnog savjetnika.

Na Panevropskom univerzitetu Apeiron izabran je 2014. godine u zvanje docenta, a 2019. godine u zvanje vanrednog profesora za međunarodnopravnu užu naučnu oblast.

Osim maternjeg srpskog jezika, govori francuski i engleski jezik.

Značajniji radovi:

D. Glodić, Regional Intergovernmental Organisations in the Balkans: The Legal and Insititutional Issues, Grafid, Banja Luka, 2019;

D. Glodić, "Role of International Law Instruments in Institutionalising Regional Cooperation in South East Europe," Foreign Legal Life/Strani pravni život, No. 4/2020, Institut za uporedno pravo, Beograd, 2017, pp. 41-53;

D. Glodić, "Legal Safeguards of Professional Independence of International Civil Servants -External and Internal Dimension," Foreign Legal Life/Strani pravni život, No. 4/2017, Institut za uporedno pravo, Beograd, 2017, pp. 89-105; UDC 341.783, ISSN 0039 2138;

D. Glodić, "L'Union européenne et les pays balkaniques non membres - La politique d'élargissement, un outil d'influence toujours viable ?" Annuaire français de relations internationales, Vol. XVIII, 2017, Université Paris II - Centre Thucydide;

D. Glodić, "L'institutionnalisation de la coopération régionale dans les Balkans. La facilitation du processus d'intégration européenne," L'idée d'Union européenne de 1929 ? 2016 : du projet d'Aristide Briand au retrait du Royaume-Uni, (Y. Petit, B. Rakić, M. Lukić Radović, Eds.), Recueil, Pravni fakultet Beograd, 2017, pp. 267-277 ; UDK 341.232(497), ISBN 978-86-7630-726-5.